


REPUBLIKA SRBIJA
NARODNA SKUPŠTINA
Odbor za ljudska i manjinska prava
i ravnopravnost polova
08 Broj: 06-2/142-26
7. jul 2026. godine
B e o g r a d

Z A P I S N I K
SA PETE SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA
ODRŽANE 6. JULA 2026. GODINE

	Sednica je počela u 9,30 časova.
            Sednicom je predsedavao predsednik Odbora Aleksandar Marković.
	Sednici su prisustvovali: Lepomir Ivković, Uglješa Grgur, Igor D. Jakšić, Dragana Radinović i prof. dr Mirka Lukić Šarkanović, članovi Odbora.
	Sednici nisu prisustvovali članovi Odbora: Mladen Grujić, Slobodan Nikolić, Boris Bajić, dr Muamer Bačevac, Marinika Tepić, dr Ana Jakovljević, prof. dr Slobodan Cvejić, Rastislav Dinić, Nebojša Novaković, Slađana Radisavljević i Danijela Nestorović.
           Sednici su prisustvovali: prof. dr Marko Milenković, Jožef Tobiaš i Jasmina Karanac, zamenici članova Odbora.
           Sednici su prisustvovali predstavnici Ministarstva za ljudska i manjinska prava i društveni dijalog: Demo Beriša, ministar,  Snežana Trkulja, pomoćnik ministra i Ankica Jukić Mandić, šef kabineta.
            Predsedavajući je konstatovao da su ispunjeni uslovi za rad i odlučivanje,  te je  predložio sledeći

Dnevni red:

	- Usvajanje zapisnika Četvrte sednice Odbora,

1. Razmatranje Predloga zakona o potvrđivanju Opcionog protokola uz Konvenciju o pravima deteta o postupku za pritužbe (broj 011-1914/26 od 4. juna 2026. godine).
            Odbor je PRIHVATIO predloženi Dnevni red.               
Pre prelaska na rad po utvrđenom Dnevnom redu Odbor je usvojio zapisnik Četvrte sednice Odbora.

2. PRVA TAČKA DNEVNOG REDA: Razmatranje Predloga zakona o potvrđivanju Opcionog protokola uz Konvenciju o pravima deteta o postupku za pritužbe


Predsednik Odbora je dao reč ministru Demi Beriši koji je ukratko upoznao Odbor sa Predlogom zakona.  
S obzirom na to da nije bilo prijavljenih za reč, predsednik Odbora je zaključio raspravu i stavio na glasanje Predlog zakona o potvrđivanju Opcionog protokola uz Konvenciju o pravima deteta o postupku za pritužbe.
Konstavovao je da je jednoglasno (9 za) glasova Odbor odlučio da predloži Narodnoj skupštini da prihvati Predlog zakona o potvrđivanju  Opcionog protokola uz Konvenciju o pravima deteta o postupku za pritužbe. Za izvestioca Odbora na sednici Narodne skupštine određen je narodni poslanik Aleksandar Marković, predsednik Odbora.
	Sednica je zaključena u 9.36 časova.




SEKRETAR ODBORA	                         	              PREDSEDNIK ODBORA
	
  Rajka Vukomanović			                                        Aleksandar Marković

